**A. Akcionár, ktorý má zámer previesť akcie v obchodnej spoločnosti Východoslovenská vodárenská spoločnosť, a. s. *(ďalej aj „VVS, a. s.“)***

1. Názov akcionára:Obec Poruba pod Vihorlatom

IČO: 00325651

Sídlo: Poruba pod Vihorlatom 175, 072 32 Jovsa

Štatutárny orgán: Mgr. Ľubomír Ihnát – starosta obce

Bankový účet v tvare IBAN: SK04 5600 0000 0042 4457 5001,

vedený v Prima banka Slovensko a. s.

Kontaktná osoba: Mgr. Ľubomír Ihnát

E-mailová adresa kontaktnej osoby: poruba@poruba.eu

Telefónne číslo kontaktnej osoby: 0918 833 608, 056/6981220

*(ďalej len „prevodca“)*

**B. Identifikácia akcií zamýšľaných na prevod**

1. Jednotlivo určené akcie, ktoré nahrádza hromadná akcia série B v majetku prevodcu, tvoriace základné imanie vo VVS, a. s.:

* Počet prevádzaných akcií: **akcie v počte 3673 kusov**, ktoré **nahrádza jeden kus hromadnej akcie série B.**
* Menovitá hodnota jedného kusu jednotlivo určenej akcie: **33,- € *(slovom tridsaťtri eur)***.

Súhrnná menovitá hodnota prevádzanej hromadnej akcie série B je tvorená súčtom menovitých hodnôt jednotlivo určených akcií toho istého druhu, ktoré hromadná akcia série B nahrádza.

* Podoba akcií, ktoré hromadná akcia série B nahrádza: **listinné**.
* Forma akcií, ktoré hromadná akcia série B nahrádza: **na meno**.
* Druh akcií, ktoré hromadná akcia série B nahrádza: **kmeňové s obmedzenou prevoditeľnosťou**.
* ISIN akcií: **nebol pridelený**.

*(ďalej len „prevádzané akcie“ alebo „predmet predkupného práva“)*

**C. Minimálna kúpna cena a platobné podmienky**

1. Prevodca **stanovuje minimálnu sumu kúpnej ceny za prevod jedného kusu jednotlivo určenej akcie vo VVS, a. s. v celkovej výške 13,27,- € *(slovom trinásť eur dvadsaťsedem centov)***. Minimálna suma kúpnej ceny bola určená na podklade uznesenia valného zhromaždenia VVS, a. s. zo dňa 22.06.2023, ktorým bolo rozhodnuté o intervale návrhu kúpnej ceny, ak nadobúdateľom akcií bude emitent (VVS, a. s.), a to v rozmedzí od 13,27,- € *(slovom trinásť eur dvadsaťsedem centov)* do 13,29,- € *(slovom trinásť eur dvadsaťdeväť centov).*
2. Kúpna cena za prevod bude prevodcovi uhradená bezhotovostným prevodom na bankový účet najneskôr v deň odovzdania predmetu predkupného práva prevodcom a prevzatia akcionárom, ktorý úspešne uplatní svoje predkupné právo.

**D. Ďalšie obligatórne podmienky prevodu**

1. Prevodca určuje nasledovné podmienky prevodu, na ktorých trvá. Zmluva o prevode akcií bude obsahovať najmä tieto podstatné náležitosti:
2. konkrétny počet kusov prevádzaných akcií, ktoré hromadná akcia nahrádza;
3. súhrnnú kúpnu cenu za prevod akcií;
4. záväzok akcionára spočívajúci v odplatnom prevode vlastníckeho práva ku konkrétnemu počtu dlhopisov Voda Spieva I. emitovaných VVS, a. s. za konkrétnu upisovaciu/kúpnu cenu v prospech prevodcu. Dlhopismi sa na účely tejto výzvy na uplatnenie predkupného práva rozumejú nezabezpečené dlhopisy vydané podľa slovenského práva s pevným úrokovým výnosom vo výške 6,00 % p. a. vo forme na meno, v zaknihovanej podobe, v menovitej hodnote 13,28,- € *(slovom trinásť eur dvadsaťosem centov)*, splatné v roku 2044, s právom predčasného splatenia zo strany emitenta (VVS, a. s.) počnúc rokom 2034, ISIN: SK4000023198. Počet prevádzaných dlhopisov by mal byť totožný s počtom kusov jednotlivo určených akcií podľa písmena a) a navrhovaná upisovacia/kúpna cena by mala byť (avšak nemusí) maximálne v sume súčtu/súčtov menovitej hodnoty prevádzaných dlhopisov.;
5. oprávnenie akcionára požadovať predaj (ergo kúpu zo strany prevodcu) všetkých prevádzaných akcií, s kúpnou cenou min 13,27,- € *(slovom trinásť eur dvadsaťsedem centov)* za1 *(slovom jednu)* jednotlivo určenú akciu, nezaťažených akýmikoľvek právami tretích osôb k dátumu oznámenia o realizácii Put opcie v prospech prevodcu *(ďalej aj „Put opcia“)*. Z Put opcie vyplýva prevodcovi povinnosť akcie kúpiť, prevziať a zaplatiť kúpnu cenu podľa predchádzajúcej vety. Celková kúpna cena bude určená ako násobok kúpnej ceny za 1 *(slovom jednu)* jednotlivo určenú akciu a celkového počtu jednotlivo prevádzaných akcií, a to bez ohľadu na to, či sa prevádza hromadná akcia, ktorá ich nahrádza, alebo jednotlivé akcie, pričom táto kúpna cena sa rovná súhrnnej kúpnej cene podľa písm. b) bodu 5 tohto oddielu výzvy.;
6. oprávnenie prevodcu požadovať predaj zo strany oprávneného z predkupného práva všetkých prevádzaných akcií, s kúpnou cenou min 13,27,- € *(slovom trinásť eur dvadsaťsedem centov)* za 1 *(slovom jednu)* jednotlivo určenú akciu, nezaťažených akýmikoľvek právami tretích osôb k dátumu oznámenia o realizácii Call opcie v prospech prevodcu *(ďalej aj „Call opcia“)*. Z Call opcie vyplýva oprávnenému z predkupného práva povinnosť akcie odovzdať a previesť vlastnícke právo k nim za kúpnu cenu podľa predchádzajúcej vety. Celková kúpna cena bude určená ako násobok kúpnej ceny za 1 *(slovom jednu)* jednotlivo určenú akciu a celkového počtu jednotlivo prevádzaných akcií, a to bez ohľadu na to, či sa prevádza hromadná akcia, ktorá ich nahrádza, alebo jednotlivé akcie, pričom táto kúpna cena sa rovná súhrnnej kúpnej cene podľa písm. b) bodu 5 tohto oddielu výzvy.;
7. identifikačné údaje akcionára v rozsahu: obchodné meno/názov, IČO, sídlo, označenie registra a číslo zápisu, ak je akcionár registrovaný;
8. e-mailový, telefonický kontakt a korešpondenčnú adresu akcionára.
9. Ostatné podmienky prevodu sú obsiahnuté v dokumente „Podmienky obchodnej verejnej súťaže na prevod akcií obce Poruba pod Vihorlatom v obchodnej spoločnosti Východoslovenská vodárenská spoločnosť, a. s.“, ktorý tvorí neoddeliteľnú súčasť tejto výzvy.

**E. Procesné podmienky uplatnenia predkupného práva**

1. Akcionár, ktorý má záujem o kúpu prevádzaných akcií, oznámi svoj záujem prevodcovi a predstavenstvu VVS, a. s.
2. Ak akcionár do 60 dní od obdržania alebo zverejnenia výzvy neoznámi svoj záujem o kúpu prevádzaných akcií, potom platí predpoklad, že o kúpu neprejavil záujem.

.....................................................................

obec Poruba pod Vihorlatom

Mgr. Ľubomír Ihnát, starosta obce